ລະດູບານໃໝ່ອາຫຣັບ ໄດ້ຮັບຜົນທີ່ສັບສົນ ໃນດ້ານຄວາມກ້າວໄກ ຂອງສິດທິມະນຸດ (ເບິ່ງວີດິໂອລາວ-ອັງກິດ)
ການ​ປະ​ທ້ວງ​ຕ່າງໆ ທີ່​ໄດ້​ເລິ່ມຂຶ້ນ ​ປະ​ມານ​ນຶ່ງ​ປີຜ່ານມາ​ນັ້ນ ໄດ້ສັ່ນ​ຄອນ ​ພວກ​ລັດຖະບານ​ຜະ​​ເດັດ​ການ ​ທົ່ວ​​ເຂດ​ຕາເວັນອອກກາງແລະອາຟຣິກາ.
ໃນຂະນະທີ່ອັນທີ່ເອີ້ນກັນວ່າ ລະດູບານໃໝ່ຊາດອາຫຣັບ ຊຶ່ງກໍາລັງສືບຕໍ່ດໍາເນີນໄປຢູ່ເທົ່າທຸກມື້ນີ້ ໄດ້ມີຜົນລັບແບບປະປົນກັນ ໃນການສົ່ງເສີມສິດທິມະນຸດ ໃຫ້ກ້າວໄກໄປໜ້າ ພວກນັກເຄຶ່ອນໄຫວ ໃນທົ່ວໂລກກ່າວວ່າ ເຂົາເຈົ້າໄດ້ຮັບຄວາມດົນໃຈໂດຍການເຄື່ອນໄຫວເພື່ອຕໍ່ສູ້ໃຫ້ມີ ການປ່ຽນແປງຢູ່ໃນປະເທດຊາດຂອງພວກເຂົາເຈົ້າ ຜູ້ສື່ຂ່າວອີໂອເອມີ ລາຍງານຈາກວໍຊິງຕັນດີຊີໃນຂະນະທີ່ໂລກກໍາລັງຕຽມສະເຫລີມສະຫລອງ ວັນສິດທິມະນຸດ ໃນວັນທີ່ 10 ເດືອນທັນວານີ້ ທອງປານ ມີເລຶ່ອງນີ້ ມາສະເໜີທ່ານໃນອັນດັບຕໍ່ໄປ ຄະນະສະມາຊິກສະພາຜູ້ແທນທີ່ຖືກເລືອກຕັ້ງຊຸດໃໝ່ໃນຍຸກຫຼັງຜະເດັດການຕູນີເຊຍແລະ ພວກໄປລົງຄະແນນສຽງຢູ່ໃນອີຈິບ ໃນທີ່ສຸດກໍໄດ້ປະກອບສ່ວນ ໃນການເລືອກຕັ້ງທີ່ເສ ລີຍຸຕິທໍາ ຊຶ່ງເປັນຮູບເປັນຮ່າງບາງສ່ວນໃນຂະບວນການເຄຶ່ອນໄຫວລະດູບານໃໝ່ຊາດ ອາຫຣັບນັ້ນ ການປະທ້ວງບັ້ນຕ່າງໆ ຊຶ່ງໄດ້ເລິ່ມຕົ້ນປະມານນຶ່ງປີຜ່ານມານັ້ນ ແມ່ນໄດ້ສັ່ນຄອນພວກ ລັດຖະບານຜະເດັດການທັງຫລາຍທົ່ວຂົງເຂດຕາເວັນອອກ ກາງ ແລະອາຟຣິກາເໜືອ ການປະທະກັນຢູ່ຕາມຖະນົນຫົນທາງຍັງດຳເນີນສືບຕໍ່ມາ ແມ່ນແຕ່ຢູ່ໃນພວກປະເທດ ບ່ອນທີ່ພວກຜູ້ປົກຄອງປະເທດມາເປັນເວລາດົນນານໄດ້ ຖືກໂຄ່ນລົ້ມໄປແລ້ວ ເຊັ່ນປະ ເທດອີຈິບເປັນຕົ້ນນັ້ນ ໃນຊີເຣຍ ປາກົດເຫັນມີການປ່ຽນແປງໜ້ອຍດຽວ ແລະມີແຕ່ ເຫດການກໍ່ຄວາມຮຸນແຮງເພີ່ມ ຂຶ້ນ ສ່ວນທີ່ປະເທດອື່ນໆ ເຊັ່ນບາເຫຣນ ແມ່ນໄດ້ມີການປະທ້ວງຮຽກຮ້ອງປະ ຊາທິປະໄຕ ຢູ່ຊໍ້າແລ້ວຊໍ້າເລົ່າ ທີ່ຕິດຕາມມາດ້ວຍຄໍາໝັ້ນສັນຍາຕ່າງໆນາໆ ຂອງລັດຖະບານ ແຕ່ກໍ ປະຕິບັດແຕ່ພຽງໜ້ອຍດຽວ ເມື່ອໝໍ່ໆມານີ້ກະສັດ ຂອງບາຫ໌ເຣນທີ່ປົກຄອງປະເທດ ຢູ່ໃນເວລານີ້ ກ່າວວ່າ ຕົນຈະສຶກສາເບິ່ງການສະເໜີສະບັບໃໝ່ໂດຍຄະນະກໍາມະການ ລັດຖະບານຊຸດນຶ່ງເພື່ອໃຫ້ມີເສລີພາບໃນການປາກເວົ້າ ແລະເສລີພາບໃນການໂຮມຊຸມ ກັນໃຫ້ກວ້າງ ຂວາງອອກໄປອີກ ແຕ່ທ່ານ Said Bourmedouha ນັກຄົ້ນຄວ້າຂອງອົງການນີລະໂທດກໍາສາກົນທີ່ປະ ເທດບາຫ໌ເຣນ ຍັງລັງເລໃຈບໍ່ຢາກສະເຫລີມສະຫລອງໄຊຊະນະດ້ານສິດທິມະນຸດໃດໆ ໃນປະເທດຊາດຂອງລາວເອງເທື່ອ ທີ່ກຸງວໍຊິງຕັນດີຊີ ຊຶ່ງຕັ້ງຫ່າງອອກໄປຫລາຍກວ່າ 10 ພັນຫລັກກິໂລແມດນັ້ນ ນາງ Jessica Mazour ໄດ້ປະກອບສ່ວນເຂົ້າຮ່ວມໃນການປະທ້ວງເທື່ອທໍາອິດຂອງນາງ ຄືນາງພະຍາຍາມຈະຮວບຮວມເອົາພວກປະທ້ວງທີ່ເອີ້ນວ່າ Occupy ທັງຫລາຍທົ່ວ ສະຫະລັດອະເມຣິກາໄປເຕົ້າໂຮມກັນຢູ່ລັດໄອໂອວາຂອງນາງ ບ່ອນທີ່ໃນເດືອນມັງ ກອນຈະເລີ່ມມີການເລືອກເອົາຜູ້ສະໝັກເລືອກຕັ້ງປະທານາທິບໍດີສໍາລັບປີ 2012 ນາງ ມາຊົວ ກ່າວວ່າ ພວກປະທ້ວງໃນພາກຕາເວັນອອກກາງ ໄດ້ດົນ ໃຈນາງບໍ່ໃຫ້ທໍ້ ຖອຍໃນການສະແຫວງຫາການປ່ຽນແປງໃນລັດຖະບານຂອງນາງເອງນັ້ນ ຂະການເຄຶ່ອນໄຫວ Occupy ຫລືເຂົ້າຍຶດຄອງນີ້ ບໍ່ມີເວທີປະຕິບັດການທີ່ຄັກແນ່ ແຕ່ ພວກປະທ້ວງຫລາຍຄົນຢູ່ໃນສະຫະລັດ ກ່າວວ່າ ພວກເຂົາເຈົ້າຕ້ອງການໂອກາດໃຫ້ມີ ການວ່າຈ້າງເພີ່ມຂຶ້ນ ມີການກະຈາຍລາຍໄດ້ເທົ່າ ທຽມກັນຫລາຍຂຶ້ນ ພ້ອມທັງລົດຜ່ອນ ອິດທິພົນຂອງພວກຮັ່ງມີຢູ່ໃນວົງການ ການເມືອງນັ້ນລົງ ຊຶ່ງເປັນຄວາມຮຽກຮ້ອງຕ້ອງ ການທໍານອງດຽວກັນກວ່າ ຢູ່ໃນຂົງເຂດພາກຕາເວັນອອກກາງ ທ່ານ Zaid Jelani ໄດ້ຕິດຕາມເບິ່ງຢ່າງໃກ້ຊິດເບິ່ງການລຸກຮືຂຶ້ນຢູ່ໃນທົ່ວໂລກ ໃນຖານະ ເປັນນັກເຄຶ່ອນໄຫວທາງອິນເທີເນທປະຈໍາອົງການຄິດ ເພື່ອຄວາມກ້າວໜ້າ ຫລື Think Progress ທີ່ມີສໍານັກງານຕັ້ງຢູ່ວໍຊິງຕັນດີຊີນັ້ນ ກ່າວວ່າ ພວກປະທ້ວງກ່າວວ່າ ເຖິງແມ່ນວ່າການປຸກເຕັ້ນເພື່ອໂຮມຊຸມນຸມປະທ້ວງ ຢູ່ຂ້າງນອກ ຖືກ ພວກເຈົ້າໜ້າທີ່ມ້າງລົງ ແລະພວກປະທ້ວງປະເຊີນກັບການກວາດລ້າງ ເພື່ອຄວາມປອດໄພ ຊໍ້າແລ້ວຊໍ້າອີກ ສື່ສັງຄົມທີ່ເປັນແຮງ ຂັບດັນຫລໍ່ລ້ຽງ ໃນການຕໍ່ສູ້ເພື່ອໃຫ້ໄດ້ມາຊຶ່ງສິດທິມະ ນຸດເພີ່ມຂຶ້ນ ຂອງ ພວກເຂົາເຈົ້າໃນເວລານີ້ ແມ່ນຍັງໄກຢູ່ ແລະມັນອາດແກ່ຍາວໄປກາຍປີ ໜ້າກໍໄດ້